Εκλογές στη Λιβύη

Στις 7 Ιουλίου 2012 το Εθνικό Μεταβατικό Συμβούλιο, που κυβερνά από τον εμφύλιο πόλεμο στη Λιβύη οργάνωσε δημοκρατικές εκλογές για ένα 200μελές Γενικό Εθνικό Κογκρέσο που αντικατέστησε το Συμβούλιο. Αποστολή της Συνέλευσης ήταν η εκλογή ενός πρωθυπουργού και η διεξαγωγή βουλευτικών εκλογών το 2013. Η ΕΕ άσκησε πιέσεις για σχεδιασμό συντάγματος και υποστήριξε τη μετάβαση σε ένα νέο καθεστώς. Οι τελευταίες βουλευτικές εκλογές διεξήχθησαν στις 25 Ιουνίου 2014 σε μια προσπάθεια να επιστρέψει η σταθερότητα στη χώρα.

 Πρόσφατες εκλογές 
 2014 

Οι πιο πρόσφατες βουλευτικές εκλογές διεξήχθησαν στις 25 Ιουνίου 2014.Την ίδια χρονιά, το Φεβρουάριο, είχαν διεξαχθεί και εκλογές για Συντακτική Συνέλευση.

 Βουλευτικές εκλογές 
 Πριν το 2012 
1952
Οι πρώτες γενικές εκλογές στη χώρα"Polling In Libya To-Day First Election, Western Bases As A Factor", The Times, 19-2-1952, p4, Issue 52239 διεξήχθησαν στις 19 Φεβρουαρίου 1952,The Libyan economy: economic diversification and international repositioning p16 με εξαίρεση 3 περιφέρειες στην Τριπολίτιδα, όπου καθυστέρησε η διεξαγωγή των εκλογών ως το Μάρτιο έπειτα από επεισόδια στη διάρκεια των οποίων καταστράφηκαν οι εκλογικοί κατάλογοι την ημέρα των εκλογών."Police Open Fire In Libya Election Disturbances", The Times, 21 -2-1952, p6, Issue 52241 Τα Ηνωμένα Έθνη απέρριψαν πρόταση να επιβλέψουν τις εκλογές.
Επίσης, την ημέρα της ψηφοφορίας σκοτώθηκε 1 άτομο και τραυματίστηκε 1 Βρετανός αστυνομικός σε ανταλλαγή πυρών ανάμεσα σε πλήθος ατομων και στην αστυνομία στην πόλη Μιζράτα. Αρκετά άτομα νοσηλεύτηκαν τραυματισμένα, καθώς η αστυνομία έκανε χρήση δακρυγόνων εναντίον τους."Libya Goes To The Poll Some Incidents Reported", The Times, 20-2-1952, p3, Issue 52240 Παρόμοιες διαδηλώσεις έλαβαν χώρα και στην Τριπολίτιδα.

Όπως αναμενόταν, το Κόμμα του Κογκρέσου κέρδισε στην Τρίπολη, ενώ οι φιλοκυβερνητικοί υποψήφιοι κέρδισαν όλες τις υπόλοιπες έδρες. Το Κόμμα του Κογκρέσου κέρδισε 8 έδρες, με τις πιο πολλές έδρες να πηγαίνουν σε φιλοκυβερνητικούς ανεξάρτητους υποψήφιους."News in Brief", The Times, 8-3-1952, p5, Issue 52255 Μετά τις εκλογές ξέσπασαν επεισόδια, με αποτέλεσμα να απαγορευτούν όλα τα πολιτικά κόμματα. Ακολούθησαν απελάσεις πολιτικών , μεταξύ των οποίων του ηγέτη του Κόμματος του Κογκρέσου, στην Αίγυπτο και στην Τυνησία."Deportations In Libya Leader Of Congress Party", The Times, 23-2-1952, p6, Issue 52243

 1956 
Οι δεύτερες γενικές εκλογές στην ιστορία της χώρας έγιναν στις 7 Ιανουαρίου 1956.Nohlen, D, Krennerich, M & Thibaut, B (1999) Elections in Africa: A data handbook, p527 ISBN 0-19-829645-2 Η Βουλή των Αντιπροσώπων είχε 55 μέλη.The Statesman's Year-Book, 97th edition, p1211 Καθώς μετά τις εκλογές του 1952 απαγορεύτηκαν όλα τα πολιτικά κόμματα, στις εκλογές του 1956 όλοι οι υποψήφιοι ήταν ανεξάρτητοι. Η ψηφοφορία βασίστηκε στην προσωπικότητα, στις διασυνδέσεις με τις φυλές και στο νεποτισμό.Libya: the struggle for survival p160 30 υποψήφιοι εξελέγησαν χωρίς αντίπαλο.

 1960 
Στις εκλογές που έγιναν στις 17 Ιανουαρίου 1960 η χώρα ήταν χωρισμένη σε 55 εκλογικές περιφέρειες.Keesing's Contemporary Archives, p17344 Όλοι οι υποψήφιοι κατέβηκαν και πάλι ως ανεξάρτητοι, ενώ ήταν οι πρώτες εκλογές κατά τις οποίες έγινε χρήση της μυστικής ψηφοφορίας σε ολόκληρη τη χώρα, σε αντίθεση με το παρελθόν, οπότε η μυστική ψηφοφορία ήταν περιορισμένη σε αστικές περιοχές. Ο πρωθυπουργός Αμπντούλ Ματζίντ Κουμπάρ και όλοι οι υπουργοί του επανεξελέγησαν, όμως ο πρόεδρος του Κοινοβουλίου απώλεσε την έδρα του.

 1964 
Οι επόμενες εκλογές έγιναν στις 10 Οκτωβρίου 1964.Nohlen, D, Krennerich, M & Thibaut, B (1999) Elections in Africa: A data handbook, p340 ISBN 0-19-829645-2 Η απαγόρευση των πολιτικών κομμάτων ήταν σε ισχύ και κατά συνέπεια πήραν μέρος μόνο ανεξάρτητοι υποψήφιοι. Παρά τη σύλληψη των εκπροσώπων τους, οι υποψήφιοι της αντιπολίτευσης κατάφεραν να κερδίσουν έδρες στο κοινοβούλιο. Ως αποτέλεσμα, ο βασιλιάς Ιντρίς διέλυσε τη Συνέλευση και διεξήχθησαν νέες εκλογές τον επόμενο χρόνο.

 1965 
Οι πρόωρες γενικές εκλογές διεξήχθησαν στις 8 Μαΐου 1965. Μόνο ανεξάρτητοι υποψήφιοι πήραν ξανά μέρος, ενώ για να διασφαλιστεί η εκλογική νίκη των φιλοκυβερνητικών υποψηφίων η αστυνομία είχε σημαδέψει τις κάλπες. Εκλογές διεξήχθησαν και τα έτη 1967 και 1968.

 Εκλογές στην εποχή μετά την πτώση του Καντάφι 
2012

Στις 7 Ιουλίου 2012 διεξήχθησαν οι εκλογές για το Γενικό Εθνικό Κογκρέσο (GNC). Το Γενικό Εθνικό Κογκρέσο που είχε εκλεγεί τον Ιούλιο του 2012 είχε αρχική αποστολή τη σύσταση Συντακτικής Συνέλευσης με σκοπό να σχεδιαστεί ένα Σύνταγμα. Ωστόσο, το Εθνικό Μεταβατικό Συμβούλιο αποφάσισε ότι οι Λίβυοι θα εκλέξουν άμεσα τη Συντακτική Συνέλευση.  Ο Συνασπισμός των Εθνικών Δυνάμεων κέρδισε 39 επί συνόλου 80 εδρών για τα κόμματα και το Κόμμα για τη Δικαιοσύνη και την Οικοδόμηση πήρε 17, με τις υπόλοιπες 120 έδρες (επί συνόλου 200) να καταλαμβάνονται από ανεξάρτητους.Rulers, Ιούλιος 2012.

 Δημοψηφίσματα 
 1971 
Την 1η Σεπτεμβρίου 1971 διεξήχθη δημοψήφισμα (ταυτόχρονα με παρόμοια δημοψηφίσματα στην Αίγυπτο και στη Συρία) για ένταξη της Λιβύης στην Ομοσπονδία Αραβικών Δημοκρατιών.. Η πρόταση  εγκρίθηκε με ποσοστό 98,6% o, ενώ στις κάλπες προσήλθε το 94,6% των εγγεγραμμένων ψηφοφόρων.Nohlen, D, Krennerich, M & Thibaut, B (1999) Elections in Africa: A data handbook, p528 ISBN 0-19-829645-2

 Παραπομπές